b'\n_START_ARTICLE_\nEesti \xe2\x80\x93 Ameerika \xc3\x9chendriikide suhted\n_START_PARAGRAPH_\nEesti \xe2\x80\x93 Ameerika \xc3\x9chendriikide suhted on Eesti ja Ameerika \xc3\x9chendriikide kahepoolsed suhted. Need suhted on olnud tugevad alates Eesti iseseisvumisest 1918. Riigid on omavahel liitlased ja partnerid._NEWLINE_USA tunnustas Eesti Vabariiki de jure 28. juulil 1922. Aastal 1922 avas Eesti diplomaatilise esinduse USAs. Eesti esindus tegutses USAs ka N\xc3\xb5ukogude okupatsiooni ajal, kusjuures USA juhtkond tunnustas sel ajal seda esindust ka Eesti seadusliku esindusena. Diplomaatilised suhted kahe riigi vahel taastati 1991._NEWLINE_USA Globaalse Juhtkonna (inglise U.S. Global Leadership) 2012. aasta raporti s\xc3\xb5nul toetab USA juhtkonda (inglise U.S. leadership) 31% eestlastest vastanutest, 32% inimestest ei toeta ja 37% ei oska oma suhtumist hinnata._NEWLINE_Ameerika \xc3\x9chendriikidel on suursaatkond Tallinnas (Ameerika \xc3\x9chendriikide Suursaatkond Tallinnas), mida juhib Ameerika \xc3\x9chendriikide suursaadik Eestis. Eestil on suursaatkond Washingtonis (Eesti Suursaatkond Washingtonis), mida juhib Eesti suursaadik Ameerika \xc3\x9chendriikides.'